“หุ้นเช้าปิดลดลง 1.39 จุด”
ดัชนีปิดที่ 1,207.88 จุด ลดลง 1.39 จุด หรือ 0.11 % มูลค่าการซื้อขาย 11,194.72 ล้านบาท
27 เม.ย. 2555

ดัชนีปิดที่ 1,207.88 จุด ลดลง 1.39 จุด หรือ 0.11 % มูลค่าการซื้อขาย 11,194.72 ล้านบาท
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งตัวแคบในแดนบวก เป็นไปตามตลาดหุ้นตะวันตกคือ ตลาดสหรัฐและยุโรป ภายหลังจากที่ผลประกอบการของบริษัทในสหรัฐออกมาดี และตัวเลขที่อยู่อาศัยของสหรัฐก็ออกมาดีด้วย แต่ภาพรวมตัวเลขเศรษฐกิจของสหรัฐยังมีทั้งบวกและลบ
สำหรับตลาดหุ้นอื่นในภูมิภาคเอเชียเช้านี้ก็มีการแกว่งตัวในแดนบวก สลับกับการพักตัว ดังนั้น ตลาดบ้านเราในช่วงบ่ายนี้ควรระวังการพักตัวไว้บ้าง โดยให้แนวรับ 1,200-1,205 จุด ส่วนแนวต้าน 1,214-1,216 จุด
ด้านบล.เคจีไอ(ประเทศไทย) ระบุในบทวิเคราะห์ ว่า ช่วงบ่ายจะมีแรงขายมากขึ้นหลังตลาดหุ้นยุโรปเปิดทำการ รับรู้ข่าวที่ว่า S&amp;P ปรับลดอันดับความน่าเชื่อถือของสเปน 2 ขั้น จาก A สู่ BBB+ (แนวโน้มเชิงลบ) และเรียกร้องให้กลุ่มยุโรปดำเนินการมากกว่านี้เพื่อป้องกันวิกฤตรอบใหม่
หลักทรัพย์ที่มีมูลค่าการซื้อขายสูงสุด 5 อันดับ ได้แก่
JAS          มูลค่าการซื้อขาย 647 ล้านบาท ปิดที่ 3.04 บาท ลดลง 0.06 บาท (-1.94%)
SCC         มูลค่าการซื้อขาย 511 ล้านบาท ปิดที่ 345.00 บาท เพิ่มขึ้น 3.00 บาท (+0.88%) 
DTAC  มูลค่าการซื้อขาย 472 ล้านบาท ปิดที่ 80.00 บาท เพิ่มขึ้น 0.75 บาท (+0.95%) 
IVL           มูลค่าการซื้อขาย 417 ล้านบาท ปิดที่ 34.75 บาท ราคาไม่เปลี่ยนแปลง 
WORK มูลค่าการซื้อขาย 378 ล้านบาท ปิดที่ 30.00 บาท เพิ่มขึ้น 2.25 บาท (+8.11%)